‏26 מאי 2019

**גילוי דעת לתושבי אלון הגליל - פגיעה מיותרת ביער מאחורי בתי החקלאים**

לתושבי היישוב שלום

1. בחודשים האחרונים התברר באופן מפתיע, כי בעקבות כך ש 23 משפחות החקלאים זכאים לקבל מגרש של 800 מ"ר נוספים , ועד היישוב וועד החקלאים סיכמו ביניהם כי כל אחד מהם יעביר כבר בחודשים הקרובים ל "יזרעאלים" תכנית עם החלופה המועדפת עליו למיקום 23 המגרשים :

א. החלופה המועדפת על וועד היישוב היא באזור שבין היקב לברכה . מדובר באזור   
 המיועד להרחבה העתידית של אלון הגליל שבו יהיו 23 מגרשים לחקלאים ו 39   
 מגרשים להרחבה.

ב. החלופה המועדפת על החקלאים היא באזור שמאחורי 14 בתי החקלאים ביער דרומית   
 לרפת כאשר לפני שער הכניסה שמאלה לאורך כל הדרך בן הרפת לבתי החקלאים **יסלל   
 כביש וחניות לרכבים ברוחב של 12 – 16** עבור גישה לכל 23 המגרשים .

1. לאחר שיחות עם מזכיר היישוב , יו"ר הועד הקודם , יו"ר הוועד הנוכחי וחברי ישוב נוספים , התברר כי מדובר בתהליך ארוך שמתנהל מזה כשלוש שנים ללא שיתוף תושבי היישוב שתחילתו בכך שוועד החקלאים הגיש לוועדה המקומית יזרעאלים ללא כל תאום עם ועד היישוב תכנית למיקום המגרשים באזור החממות - תכנית שלא התקבלה ע"י ועד הישוב, המשכו בבדיקת חלופות למיקום המגרשים וסופו כאמור בקשה של היזרעאלים להגיש שתי החלופות שפורטו בתחילת גילוי הדעת .
2. לאור האמור, עלינו לשאול את עצמנו מספר שאלות מטרידות :

א. מדוע לאורך כל התהליך בשנים האחרונות לא שותפו תושבי היישוב בדיונים על מיקום   
 המגרשים לחקלאים באמצעות כינוס אסיפה כללית והצבעה על מנת שיוכלו להביע את   
 דעתם בנושא כל כך מהותי ליישוב, עוד לפני שהתקבלו ההחלטות על שתי החלופות הנ"ל.

ב. באם כבר התקבלה החלטה של ועד היישוב על החלופה המועדפת עליו למיקום מגרשי   
 החקלאים באזור שבין היקב לבריכה , מדוע לא לאמץ חלופה זאת מה עוד שכאמור בכל   
 מקרה יש בכוונת היישוב בעתיד לבצע באזור זה הרחבה של 39 מגרשים וכך לא יהיה   
 צורך בבניה גם מאחורי בתי החקלאים ביער אלונים וותיק דרומית לרפת ותימנע פגיעה   
 מיותרת באזור זה שרבים מתושבי היישוב מטיילים ועושים בו פיקניקים.

ג. באם להתייחס לתכנית של החקלאים לקבל מגרשים מאחורי הבתים שלהם , **כלל לא** **ברור מדוע יש צורך לסלול כביש**  . שכן , לגבי 14 המגרשים בצד הרפת וועדת   
 היזראעלים הציעה מלכתחילה תוספת שטח צמוד דופן לכל מגרש עם מפרצים כדרך   
 גישה על גבול המגרשים וזה בהחלט אפשרי. לגבי יתר 9 מגרשי החקלאים שנמצאים   
 בצידו השני של הרחוב ואין להם מגרשים עם אפשרות לתוספת מגרש צמוד דופן, יאפשרו   
 להם לקבל מגרש באזור שבין היקב לבריכה או במקום חלופי אחר (לדברי מזכיר הישוב   
 יש מספר מגרשים פנויים ) **וכך תימנע פגיעה נוספת וממש מיותרת ביער צפוף של**   
 **אלונים עתיקים .**.

4. לסיכום, באם גם אתם חושבים שבמצב הקיים יש לפעול ולעשות כל מאמץ למנוע   
 פגיעה מיותרת ביער כולל סלילת כביש רחב לאורך כל האזור ביער מאחורי בתי   
 החקלאים , כאשר יש חלופות טובות יותר כפי שפורטו לעיל , אנא חתימתכם.   
 לאחר שתחתמו על גילוי הדעת , שלחו לי בבקשה הודעה ב WHATS APP או ב sms   
 לטלפון הנייד שלי 052-6614142 ואנו נגיע אליכם לאסוף את המסמך החתום.

בברכה מלי רון

שם : \_\_\_\_\_\_\_\_\_\_\_\_\_\_\_\_\_\_ חתימה : \_\_\_\_\_\_\_\_\_\_\_\_\_\_\_\_\_\_

שם : \_\_\_\_\_\_\_\_\_\_\_\_\_\_\_\_\_\_ חתימה : \_\_\_\_\_\_\_\_\_\_\_\_\_\_\_\_\_\_